
Nr.31/ 871 /2008

A V I Z   C O M U N

asupra proiectului de lege pentru aprobarea Ordonanţei Guvernului nr.18/2008 cu privire la rectificarea bugetului de stat pe anul 2008

În conformitate cu prevederile art.1 pct.2, art.9 şi art.10 din Regulamentul şedinţelor comune ale Camerei Deputaţilor şi Senatului, comisiile juridice ale celor două Camere au fost sesizate spre dezbatere şi avizare cu Proiectul de lege pentru aprobarea Ordonanţei Guvernului nr.18/2008 cu privire la rectificarea bugetului de stat pe anul 2008, trimis de Guvern.

În şedinţa din 13 octombrie 2008, membrii celor două comisii au dezbătut proiectul de lege menţionat mai sus şi au hotărât, cu unanimitate de voturi, să-l avizeze favorabil, fără amendamente.


În raport cu obiectul şi conţinutul său, proiectul de lege face parte din categoria legilor ordinare, urmând a fi adoptat cu respectarea prevederilor art.76 alin.(2) din Constituţia României.

PREŞEDINTE,




PREŞEDINTE,

    Senator Norica Nicolai

     
    Deputat Sergiu Andon
Bucureşti, 13 octombrie 2008  
